b'\n_START_ARTICLE_\nCal Miramunt (Tor\xc3\xa0)\n_START_SECTION_\nDescripci\xc3\xb3\n_START_PARAGRAPH_\nCasa senyorial de pedra amb elements que denoten que era propietat d\'una fam\xc3\xadlia benestant del municipi._NEWLINE_La planta baixa est\xc3\xa0 ocupada per una pastisseria que ha deformat considerablement la imatge de la fa\xc3\xa7ana. S\'hi accedeix a trav\xc3\xa9s d\'una porta d\'arc escarser. La resta s\xc3\xb3n portes rectangulars modernes. A la primera planta trobem l\'element m\xc3\xa9s interessant de tota la fa\xc3\xa7ana, un balc\xc3\xb3 central d\'arc escarser amb una clau esculpida amb un escut her\xc3\xa0ldic i a sobre un placa de pedra amb el relleu d\'una "M". Aquest balc\xc3\xb3 est\xc3\xa0 flanquejat per dues finestres amb motllura de pedra i ampit a banda i banda. Al segon pis apareix una finestra a l\'esquerra igual que les de la planta inferior i tres finestres m\xc3\xa9s petites ovalades amb motllura llisa._NEWLINE_Finalment podem observar una cornisa dentada._NEWLINE_L\'aparell que s\'utilitza en aquest casalot \xc3\xa9s carreus de pedra irregular.'